સામગ્રી: ઍર ઇન્ડિયા એક્સપ્રેસ ઍરલાઇન્સના મહિલા પાઇલટ કૅપ્ટન જેસમીન મિસ્ત્રી પટેલ ખૂબ જ ભાવુકતા સાથે આ વાત કહી રહ્યાં હતાં.

સુરતનાં જેસમીન મિસ્ત્રી પટેલ માટે 16-17 ફેબ્રુઆરીના દિવસ ખૂબ જ મહત્ત્વપૂર્ણ રહેશે અને તેઓ આ દિવસના અનુભવ માટે ઘણા ઉત્સુક પણ છે.

તેઓ તેમના પોતાના જ શહેરની પહેલી ઇન્ટરનેશનલ ફ્લાઇટના ચાલકદળમાં સામેલ છે.

અત્રે નોંધવું કે સુરત ઍરપૉર્ટને આંતરરાષ્ટ્રીય ફ્લાઇટ મળી છે. 16મી તારીખે શારજાહ-સુરત ફ્લાઇટ સાથે તે ઑપરેશનલ થવા જઈ રહી છે.

તમે આ વાંચ્યું કે નહીં?

ઍર ઇન્ડિયા એક્સપ્રેસની આ ફ્લાઇટમાં કૅપ્ટન જેસમીન સેકન્ડ ઇન-કમાન્ડ રહેશે. 

પાઇલટ તરીકેની 11 વર્ષની કારકીર્દિ ધરાવતા જેસમીને તેમની ટ્રેનિંગની પહેલી ફ્લાઇટ માટે પણ અમદાવાદથી સુરતનો જ રૂટ પસંદ કર્યો હતો.

સુરતની જનતા ઇન્ટરનેશનલ ઍરપૉર્ટ મળવાથી ખુશ છે પણ તેમના માટે પોતાના જ શહેરની વ્યક્તિ પહેલી ઇન્ટરનેશનલ ફ્લાઇટ સુરત લઈને આવશે તે બાબત ગૌરવપૂર્ણ છે. 

સુરતના લોકો જેસમીન મિસ્ત્રી પટેલના સ્વાગતની તૈયારીમાં વ્યસ્ત પણ થઈ ગયાં છે.

એક એવું શહેર જ્યાં ઍવિએશન ઇન્ડસ્ટ્રીના કોઈ નામોનિશાન નહોતાં અને ઍરપૉર્ટની વ્યવસ્થિત સુવિધાઓ નહોતી ત્યાં રહેતી વ્યક્તિ કઈ રીતે એક ઇન્ટરનેશન પાઇલટના મુકામ સુધી પહોંચી તે જાણવું રસપ્રદ છે.

આથી બીબીસીએ કૅપ્ટન જેસમીન મિસ્ત્રી પટેલ સાથે વાતચીત કરી અને તેમણી કહાણી જાણવાની કોશિશ કરી.

આ મામલે જેસમીને કહ્યું કે મારી પાઇલટ બનવાની સફરમાં ઘણા ઉતાર-ચઢાવ રહ્યા છે.

તેમણે કહ્યું, "બાળપણમાં સપનું જોયું હતું કે પાઇલટ બનવું છે પણ ક્યારેય વિચાર્યું નહોતું કે મારા જ શહેરની પહેલી ઇન્ટરનેશનલ ફ્લાઇટ હું જ લૅન્ડ(ઉતરણ) કરાવીશ. મારા માટે આ ખૂબ જ ગૌરવ અને ખુશીની વાત છે."

"ખાસ કરીને મારા પરિવાર માટે આ મહત્ત્વની ક્ષણો છે કેમ કે તેમણે હંમેશાં મને મારું સપનું પૂરું કરવા ટેકો આપ્યો છે."

સુરતની પહેલી ઇન્ટરનેશનલ ફ્લાઇટ તેમને કઈ રીતે મળી તેના જવાબમાં જેસમીન કહે છે, "પહેલાં ક્રૂમાં અન્ય કૅપ્ટનનાં નામ હતાં. પરંતુ મારા શહેરની પહેલી ઇન્ટરનેશનલ ફ્લાઇટ હોવાથી મને ઇચ્છા થઈ કે મારે તેનો ભાગ બનવું છે."

"આથી મેં ઍર ઇન્ડિયાને વિનંતી કરી કે મને ક્રૂમાં સામેલ કરવામાં આવે. વળી મને તેમાં સામેલ કરી લેવામાં આવી."

જેસમીન અગાઉ ટ્રેનિંગ વેળા અમદાવાદ-સુરત રૂટ પર ફ્લાઇંગ કરી સુરત પ્લૅન લૅન્ડ કરાવી ચૂક્યાં છે. આજે તેમને હજારો કલાકના ફ્લાઇંગ કલાકોનો અનુભવ છે.

એક સામાન્ય યુવતીથી...\nઅગાઉની સામગ્રીનો સારાંશ નીચે મુજબ કરી શકાય છે:
"નાનપણમાં આકાશમાં જ્યારે જ્યારે વિમાન જોવા મળતું, ત્યારે ઇચ્છા થતી કે મારે પણ વિમાન ઉડાડવું છે. અહીંથી જ પાઇલટ બનવાના મારા સપનાની શરૂઆત થઈ."